CELEX: 32019R1759
Language: ro
Date: 2019-10-23 00:00:00
Title: Regulamentul de punere în aplicare (UE) 2019/1759 al Comisiei din 23 octombrie 2019 de modificare a anexei I la Regulamentul (UE) nr. 605/2010 în ceea ce privește includerea Regatului Unit al Marii Britanii și Irlandei de Nord și a teritoriilor dependente ale Coroanei Britanice în lista țărilor terțe sau părților acestora care sunt autorizate pentru introducerea în Uniune de transporturi de lapte crud, de produse lactate, de colostru și de produse pe bază de colostru destinate consumului uman (Text cu relevanță pentru SEE)

24.10.2019   
               
               
                  RO
               
               
                  Jurnalul Oficial al Uniunii Europene
               
               
                  L 270/66
               
            
         REGULAMENTUL DE PUNERE ÎN APLICARE (UE) 2019/1759 AL COMISIEI
         din 23 octombrie 2019
         de modificare a anexei I la Regulamentul (UE) nr. 605/2010 în ceea ce privește includerea Regatului Unit al Marii Britanii și Irlandei de Nord și a teritoriilor dependente ale Coroanei Britanice în lista țărilor terțe sau părților acestora care sunt autorizate pentru introducerea în Uniune de transporturi de lapte crud, de produse lactate, de colostru și de produse pe bază de colostru destinate consumului uman
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 punctul 1 primul paragraf, articolul 8 punctul 4 și articolul 9 alineatul (4),
         întrucât:
         
                     (1)
                  
                  
                     La 29 martie 2017, Regatul Unit a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană (TUE). La 11 aprilie 2019, Consiliul European a adoptat, de comun acord cu Regatul Unit, Decizia (UE) 2019/584 (2) privind prelungirea termenului în temeiul articolului 50 alineatul (3) din TUE. În conformitate cu decizia respectivă, perioada prevăzută la articolul 50 alineatul (3) din TUE a fost prelungită până la 31 octombrie 2019. Prin urmare, legislația Uniunii va înceta să se aplice Regatului Unit începând de la 1 noiembrie 2019 („data retragerii”).
                  
               
                     (2)
                  
                  
                     Regulamentul (UE) nr. 605/2010 al Comisiei (3) stabilește condițiile de sănătate publică și de sănătate animală și cerințele de certificare pentru introducerea în Uniune de transporturi de lapte crud, de produse lactate, de colostru și de produse pe bază de colostru destinate consumului uman, precum și lista țărilor terțe sau părților acestora din care este autorizată introducerea în Uniune a unor astfel de transporturi.
                  
               
                     (3)
                  
                  
                     Regatul Unit al Marii Britanii și Irlandei de Nord a furnizat garanțiile necesare pentru ca această țară și teritoriile dependente ale Coroanei Britanice să respecte condițiile prevăzute în Regulamentul (UE) nr. 605/2010 pentru introducerea în Uniune a transporturilor de lapte crud, de produse lactate, de colostru și de produse pe bază de colostru destinate consumului uman, după data retragerii, prin respectarea în continuare a legislației Uniunii pentru o perioadă inițială de cel puțin nouă luni.
                  
               
                     (4)
                  
                  
                     Prin urmare, luând în considerare aceste garanții specifice furnizate de Regatul Unit al Marii Britanii și Irlandei de Nord și pentru a se evita orice perturbare inutilă a schimburilor comerciale după data retragerii, Regatul Unit și teritoriile dependente ale Coroanei Britanice ar trebui incluse în coloanele „A”, „B” și „C” din lista țărilor terțe și a părților acestora care sunt autorizate pentru introducerea în Uniune de transporturi de lapte crud, de produse lactate, de colostru și de produse pe bază de colostru destinate consumului uman, stabilită în anexa I la Regulamentul (UE) nr. 605/2010.
                  
               
                     (5)
                  
                  
                     Prin urmare, anexa I la Regulamentul (UE) nr. 605/2010 ar trebui modificată în consecință.
                  
               
                     (6)
                  
                  
                     Prezentul regulament ar trebui să se aplice cu începere de la data retragerii, cu excepția cazului în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (UE) nr. 605/2010 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică cu începere de la data retragerii.
            Cu toate acestea, regulamentul nu se aplică în cazul în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 octombrie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 18, 23.1.2003, p. 11.
         
            (2)  Decizia (UE) 2019/584 a Consiliului European adoptată de comun acord cu Regatul Unit din 11 aprilie 2019 privind prelungirea termenului în temeiul articolului 50 alineatul (3) din TUE (JO L 101, 11.4.2019, p. 1).
         
            (3)  Regulamentul (UE) nr. 605/2010 al Comisiei din 2 iulie 2010 de stabilire a condițiilor de sănătate animală și sănătate publică și de certificare veterinară pentru introducerea în Uniunea Europeană a laptelui crud și a produselor lactate destinate consumului uman (JO L 175, 10.7.2010, p. 1).
      
      
         
            ANEXĂ
            Tabelul stabilit în anexa I la Regulamentul (UE) nr. 605/2010 se modifică după cum urmează:
            
                        (a)
                     
                     
                        După intrarea referitoare la Etiopia, se introduc următoarele rânduri:
                        
                                    „GB
                                 
                                 
                                    Regatul Unit al Marii Britanii și Irlandei de Nord
                                 
                                 
                                    +
                                 
                                 
                                    +
                                 
                                 
                                    +
                                 
                              
                                    GG
                                 
                                 
                                    Guernsey
                                 
                                 
                                    +
                                 
                                 
                                    +
                                 
                                 
                                    +”
                                 
                              
                  
                        (b)
                     
                     
                        După intrarea referitoare la Israel, se introduce următorul rând:
                        
                                    „IM
                                 
                                 
                                    Insula Man
                                 
                                 
                                    +
                                 
                                 
                                    +
                                 
                                 
                                    +”
                                 
                              
                  
                        (c)
                     
                     
                        După intrarea referitoare la Islanda, se introduce următorul rând:
                        
                                    „JE
                                 
                                 
                                    Jersey
                                 
                                 
                                    +
                                 
                                 
                                    +
                                 
                                 
                                    +”